১৯৭১ সালের পাক-ভারত যুদ্ধে ট্রাইডেন্ট অভিযান সাঙ্কেতিক নামের এই অভিযানে নিপাত, নির্ঘাট ও বীর - এ তিনটি বিদ্যুৎ শ্রেণীর মিসাইলবাহী নৌ-জাহাজের সমন্বয়ে ২৫তম মিসাইল স্কোয়াড্রন গঠিত হয়েছিল। করাচীতে অবস্থিত পাকিস্তান নৌবাহিনীর সদর দফতরে দ্রুতগতিতে নৌ অবরোধ পরিচালনা করে। ছোট ধরনের রণতরী পিএনএস খাইবার, এমভি ভেনাস চ্যালেঞ্জার, পিএনএস শাহ জাহান ও পিএনএস মুহাফিজকে ধ্বংস করে ভারতীয় রণতরী করাচী বন্দর থেকে ২৬ কিলোমিটার দূরে অবস্থান নেয়। আইএনএস নিপাতের রাডারে তৈলবাহী ট্যাঙ্ক ও শোধনাগার দেখা গেলে নিপাত দুইটি কাজে অগ্রসর হয়। তৈলবাহী ট্যাঙ্ক ও শোধনাগারে আঘাত হেনে ট্রাইডেন্ট অভিযান পূর্ণাঙ্গভাবে উজ্জ্বীবনীশক্তি নিয়ে বোম্বের উদ্দেশ্যে গমন করে। এরপর থেকেই ৪ ডিসেম্বর তারিখকে নৌদিবসরূপে পালন করে থাকে।